हुन त धार्मिक स्वतन्त्रताको नमुना मानिने अस्ट्रेलियामा बहुसंस्कृतिक समुदायको प्रभुत्व रहेको कारण पनि सबैले आआफ्नै कर्म र धर्म रोज्न पाउँछन् । क्रिष्टियनहरुको बाहुल्यता रहेको अस्ट्रेलियामा, मुस्लिम, हिन्दू , बुद्धिष्ट लगायतका धर्मालम्बीहरु रहेका छन्। फरक नामले चिनिन चाहेका एक नेपाली युवा यतिखेर नर्थ सिड्नीको कृष्ण मन्दिरमा कृष्णभक्त भएर बसेका छन् । उनलाई मनले हैन घरले भने कहिलेकाँही अप्ठ्यारो पारेको छ , उनी भन्छन-ज्ञान र भक्ति भावले जीवन सरल र सहजरुपमा अगाडि बढेको छ तर नेपालमा रहेका परिवारले भने केही चिन्ता गर्छन् कि भन्ने डरले सताउँछ । तर पनि उनले आफ्नो भक्तिभावमा कुनै कमि आउन दिएका छैनन् अनि दिनरात जुटेका छन् कृष्णभक्ति प्रचारमा ।
